**Zápisnica zo zasadnutia Obecného zastupiteľstva vo Veselom**

**zo dňa 9. 6. 2022**

Prítomní: Podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva Veselé
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

 5. Stanovisko hlavnej kontrolórky obce k záverečnému účtu

 6. Záverečný účet obce za rok 2021

 7. Zámery Obce Veselé

 8. Čerpanie finančných prostriedkov z rezervného fondu

 9. Rôzne

 10. Diskusia

 11. Záver

1. Zasadnutie OZ otvorila V. Šipková, starostka obce. Na zasadnutí boli prítomní 5 poslanci, za neprítomnosť sa ospravedlnila poslankyňa Zuzana Bokorová a Ing. Monika Komárková. Zastupiteľstvo bolo uznášaniaschopné.
2. V. Šipková, starostka obce, predložila návrh programu zasadnutia.
3. V. Šipková, starostka obce, predložila návrh na určenie overovateľov zápisnice poslancov Svetozára Benedikoviča a Miloša Adamca, zapisovateľku zápisnice Danielu Michalčíkovú.
4. Uznesenia zo zasadnutia obecného zastupiteľstva zo dňa 10. 3. 2022 predložila hlavná kontrolórka obce Mária Horinová.
5. Stanovisko hlavnej kontrolórky obce k záverečnému účtu obce Veselé za rok 2021 a správu o kontrolnej činnosti hospodárenia obce za rok 2021 predložila hlavná kontrolórka obce Mária Horinová. Tvoria súčasť zápisnice.
6. Návrh záverečného účtu obce Veselé bol zverejnený na úradnej tabuli obce 19. 5. 2022 na úradnej tabuli obce, na webovom sídle obce a zároveň bol doručený v písomnej forme poslancom obecného zastupiteľstva. Tvorí súčasť zápisnice. Návrh predložila pracovníčka Obecného úradu Veselé Daniela Michalčíková.
7. Starostka obce predložila zámer obce Veselé odpredať nehnuteľný majetok obce Veselé žiadateľke: Dagmar Hrončeková, bytom Veselé 56 z dôvodu hodného osobitného zreteľa, návrh zámeru tvorí súčasť zápisnice.

Starostka obce predložila poslancom návrh zámennej zmluvy medzi obcou Veselé a Milanom Scírankom, bytom Bratislava, Leškova 10. Zámer obce Veselé zameniť nehnuteľný majetok obce Veselé bol schválený Obecným zastupiteľstvom uznesením zo dňa 12. 10. 2020 č. 26/2020 a zverejnený 24. 4. 2021. Zámenná zmluva tvorí prílohu zápisnice.

Starostka obce znovu predložila žiadosť Márie Bučkovej o odpredaj pozemku p. č. 1781 vo vlastníctve obce Veselé. Obecné zastupiteľstvo prejednávalo túto žiadosť už 3. 6. 2021 a uznesením č. 7/21 doporučilo žiadateľke Márii Bučkovej, bytom Veselé č. 77 zameranie pozemku p. č. 1781 zastavané plochy a nádvoria a obci Veselé, po zameraní pozemku p. č. 1781 zastavané plochy a nádvoria, vypracovať a predložiť na schválenie OZ Veselé zámer obce Veselé odpredať nehnuteľný majetok žiadateľke.

Doposiaľ nie je vypracovaný geometrický plán uvedenej parcely tak, aby obec mohla vypracovať zámer na odpredanie časti parcely.

Starostka obce predložila návrh na uzavretie kúpnej zmluvy podľa § 588 a nasl. Zák. č. 40/1964 Zb. Občianskeho zákonníka v znení neskorších predpisov medzi stranami:

Predávajúci: Veselebyvanie s. r. o., Radlinského 40A, 921 01 Piešťany, IČO:50722603, zastúpený Andrejom Vittekom, konateľom spoločnosti a kupujúcim: Obec Veselé, Veselé 346, IČO: 00313165, zastúpená Vierou Šipkovou, starostkou obce, ktorou predávajúci predáva a kupujúci kupuje do svojho výlučného vlastníctva predmet prevodu - nehnuteľnosti v obci Veselé, k. ú. Veselé zapísané na LV 394 vedenom Okresným úradom Piešťany a to:

Parcela registra C č. 338/6 – zastavaná plocha a nádvorie o výmere 390 m²,

Parcela registra C č. 339/3 – zastavaná plocha a nádvorie o výmere 178 m², za kúpnu cenu stanovenú dohodou vo výške 1,00 € za predmet prevodu.

Starostka obce predložila žiadosť spoločnosti Borrerx, spol. s r. o. Borovce 230 o schválenie povolenia udeliť vecné bremeno v prospech ZSDIS, a. s. vo vlastníctve obce Veselé pre potreby uloženia elektrických káblov v rámci projektu Technická vybavenosť na časti pozemku p. č. 1229/72 k. ú. Veselé. Žiadosť tvorí prílohu zápisnice.

1. Starostka obce predložila požiadavku na zakúpenie traktora Kubota BX261 s príslušenstvom a navrhla použitie finančných prostriedkov rezervného fondu na zaplatenie faktúryzazakúpenie traktora.

Starostka obce informovala prítomných o prebiehajúcich prácach na oprave havarijného stavu strechy kultúrneho domu s. č. 347 vo vlastníctve obce. Navrhuje použitie finančných prostriedkov rezervného fondu na zaplatenie výdavkov na opravu strechy budovy kultúrneho domu s. č. 347.

Starostka obce informovala o plánovanej oprave kúpeľní a kuchyne materskej školy, ktorá sa má uskutočniť počas letných prázdnin. Navrhuje použitie finančných prostriedkov rezervného fondu na zaplatenie výdavkov na rekonštrukciu a modernizáciu kúpeľní a kuchyne Materskej školy Veselé s. č. 368.

Prítomný Ing. Peter Urbanovský sa informoval, či už prebiehajú práce na oprave strechy kultúrneho domu a aká firma tieto práce vykonáva. Starostka obce mu odpovedala, že práce zabezpečujú živnostníci Adamec Ľuboš a Vrábel Arnošt.

Starostka obce predložila poslancom krajinno-architektonickú štúdiu Revitalizácie centra obce Veselé s návrhom na schválenie vypracovania projektovej dokumentácie.

Starostka obce Viera Šipková informovala o zmenách v zákone 448/2008 Z. z. o sociálnych službách s účinnosťou od 1. 1. 2022 s priamym finančným dopadom na obce.

Poslankyňa OZ vo Veselom Lucia Strečanská sa informovala o možnosti zabezpečenia stravovania pre deti v ŠK v kuchyni a jedálni kultúrneho domu vo Veselom počas letných prázdnin po dobu 2 týždňov. Starostka obce vysvetlila, že nie je možné zabezpečiť stravovanie detí v KD z hygienických dôvodov.

Poslankyňa OZ vo Veselom Lucia Strečanská sa opätovne informovala o možnosti

osadenia dopravného zrkadla na zákrute miestnej komunikácie v časti obce „Zámojská“. Starostka obce informovala, že bude výmena nového dopravného zrkadla na križovatke Ťapkové a následne zrkadlo bude osadené na Zámojskej.

Poslankyňa OZ Adriana Duračková žiada o umiestnenie kontajnera na kuchynský odpad pri dome s. č. 313. Z bezpečnostných dôvodov nie je možné tam vybudovať stojisko na kontajnery na triedený odpad, uviedla starostka obce.

Starostka obce informovala prítomných o vrátení časti priestorov v budove Obecného úradu Veselé č. 346, ktoré mal v prenájme Slovak Telekom (digitálna ústredňa). Obec vrátené priestory využije na rozšírenie obecnej knižnice.

Starostka obce informovala prítomných o ukončení činnosti lekárne Tafis Bratislava v obci. Starostka obce kontaktovala prevádzkovateľov lekární s ponukou prenájmu priestorov na výdajňu liekov.

Starostka obce informovala o zabezpečení akcie Poľovného združenia Dolinka a obce Veselé „Strelecké preteky a deň detí“ a 12. ročníka súťaže varenia gulášu „Veselská gulášpárty“.

Starostka obce informovala o vytvorení novej obecnej stránky.

**Uznesenia Obecného zastupiteľstva vo Veselom zo dňa 9. 6. 2022**

 **Uznesenie Obecného zastupiteľstva vo Veselom č. 8/2022**

Obecné zastupiteľstvo vo Veselom

1. Schvaľuje

program zasadnutia obecného zastupiteľstva vo Veselom na deň 9. 6. 2022

1. Určuje

overovateľov zápisnice poslancov Svetozára Benedikoviča a Miloša Adamca, zapisovateľku zápisnice Danielu Michalčíkovú.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 9/2022**

Obecné zastupiteľstvo vo Veselom

 berie na vedomie

predložené uznesenia Obecného zastupiteľstva zo dňa 10. 3. 2022.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 10/2022**

Obecné zastupiteľstvo vo Veselom

 berie na vedomie

informácie starostky obce Viery Šipkovej o zmenách v zákone 448/2008 Z. z. o sociálnych službách s účinnosťou od 1. 1. 2022 s priamym finančným dopadom na obce.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 11/2022**

Obecné zastupiteľstvo vo Veselom

 berie na vedomie

správu o kontrolnej činnosti hospodárenia obce za rok 2021 predloženú hlavným kontrolórom obce.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 12/2022**

Obecné zastupiteľstvo vo Veselom

 berie na vedomie

stanovisko hlavného kontrolóra obce k záverečnému účtu obce Veselé za rok 2021.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 13/2022**

Obecné zastupiteľstvo vo Veselom

1. Schvaľuje

Záverečný účet obce Veselé a celoročné hospodárenie obce za rok 2021 bez výhrad.

1. Schvaľuje

Použitie prebytku rozpočtového hospodárenia na tvorbu rezervného fondu vo výške 148088,27 €.

Prítomní 5 poslanci Schválili 5 poslanci

**Uznesenie Obecného zastupiteľstva vo Veselom č. 14/2022**

Obecné zastupiteľstvo vo Veselom

Schvaľuje

Zámer obce Veselé v znení:

**Zámer obce Veselé**

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to:

**časť parcely registra C č. 1733/1 zastavaná plocha v k. ú. Veselé vo výmere 34 m² a**

**časť parcely registra C č. 41/7 zastavaná plocha v k. ú. Veselé vo výmere 36 m²**

žiadateľke: **Dagmar Hrončeková, bytom Veselé 56** (ďalej len „žiadateľka“),

za cenu 10,50 €/m2, z dôvodu hodného osobitného zreteľa:

Geometrickým plánom č. 670-5/2022 na zameranie stavieb na parcele č. 41/4, 41/35, 41/36 a  oddelenie pozemku parc. č. 1733/6 a 41/34 zo dňa 16. 2. 2022 vyhotoveným Milanom Kollárom – geodetom, Dubovany č. 243, boli parcely vo vlastníctve obce Veselé, vedené na LV 900 a to parcela č. 1733/1 zastavaná plocha vo výmere 29106 m² a parcela č. 41/7 zastavaná plocha vo výmere 350 m² a parcely vedené na LV 237 vo vlastníctve Dagmar Hrončekovej, Veselé 56, parc. č. 41/4 zastavaná plocha vo výmere 270 m² a parc. č. 41/9 záhrada vo výmere 363 m²

**zamerané a oddelené**

na parcely vo vlastníctve obce Veselé, LV 900, p. č. 1733/1 zastavaná plocha vo výmere 29072 m² a parcelu č. 41/7 vo výmere 314 m² zastavaná plocha. Parcely vo vlastníctve Dagmar Hrončekovej vedené na LV 237 p. č. 41/9 záhrada vo výmere 299 m², parc. č. 41/4 zastavaná plocha vo výmere 140 m², parcela č. 41/34 zastavaná plocha vo výmere 209 m², parcela č. 41/35 zastavaná plocha vo výmere 30 m² a parcela č. 41/36 zastavaná plocha vo výmere 25 m².

Žiadateľka je vlastníčkou nehnuteľností vedených na LV 237 a to parcely č. 41/4 zastavaná plocha vo výmere 270 m²,  parcely č. 41/6 záhrada vo výmere 525 m² a parcely č. 41/9 záhrada vo výmere 363 m², na pozemku parcela č. 41/4 je dom s. č. 56.

Po zameraní domu s. č. 56 bolo zistené, že predná časť domu je postavená na parcele č. 1733/1 vo vlastníctve obce Veselé a časť prístavby k rodinnému domu je postavená na parcele č. 41/7 vo vlastníctve obce Veselé.

Doterajší vlastníci užívali nehnuteľnosti vo  viere, že dom s prístavbou je postavený na parcele č. 41/4 a predmetné časti nehnuteľností sú v ich vlastníctve.

Predajom sa zároveň upraví uličný pohľad na nehnuteľnosť. Uvedené časti pozemkov sú pre obec nevyužiteľné a prebytočné.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 15/2022**

Obecné zastupiteľstvo vo Veselom

 schvaľuje

Uzavretie zámennej zmluvy podľa § 588 a nasl. Zákona č. 40/1964 Zb. Občiansky zákonník v znení neskorších predpisov medzi Obcou Veselé, Veselé 346, IČO: 00313165, zastúpenou Vierou Šipkovou, starostkou obce Veselé a Milanom Scirankom, rod. Scirankom, bytom Bratislava, Leškova 3018/10, predmetom zámeny medzi účastníkmi zmluvy sú nasledovné nehnuteľnosti:

Geometrickým plánom novovytvorená parcela reg. C KN parcela č. 41/29 o výmere 163 m², druh pozemku záhrada, kód 4, nachádzajúca sa v katastrálnom území Veselé, obec Veselé, okr. Piešťany, vo výlučnom vlastníctve obce Veselé, v spoluvlastníckom podiele 1/1.

Geometrickým plánom novovytvorená parcela reg. C KN parc. č. 41/31 o výmere 57 m², druh pozemku záhrada, kód 4, nachádzajúca sa v katastrálnom území Veselé, obec Veselé, okr. Piešťany, vo výlučnom vlastníctve Milana Sciranku v spoluvlastníckom podiele 1/1 a

Parcela registra c KN parc. č. 41/28 o výmere 108 m², druh pozemku záhrada, spôsob využitia 4, umiestnenie pozemku 1, nachádzajúca sa v katastrálnom území Veselé, obec Veselé, okres Piešťany, zapísaná na liste vlastníctva č. 1242, vedený katastrálnym odborom Okresného úradu Piešťany vo výlučnom vlastníctve Milana Sciranku v spoluvlastníckom podiele 1/1.

Rozdiely medzi cenami pôvodných parciel, cenami podielov v parcelách a cenami parciel sa zmluvou v peniazoch nevyrovnávajú.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 16/2022**

Obecné zastupiteľstvo vo Veselom

 berie na vedomie

informácie starostky obce Viery Šipkovej o zámere obce Veselé odpredať obecný majetok a to časť pozemku, p. č. 1781 zastavané plochy a nádvoria žiadateľke Márie Bučkovej, bytom Veselé 77.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 17/2022**

Obecné zastupiteľstvo vo Veselom

Schvaľuje

Uzavretie kúpnej zmluvy podľa § 588 a nasl. Zák. č. 40/1964 Zb. Občianskeho zákonníka v znení neskorších predpisov medzi stranami:

Predávajúci: Veselebyvanie s. r. o., Radlinského 40A, 921 01 Piešťany, IČO:50722603, zastúpený Andrejom Vittekom, konateľom spoločnosti a kupujúcim: Obec Veselé, Veselé 346, IČO: 00313165, zastúpená Vierou Šipkovou, starostkou obce, ktorou predávajúci predáva a kupujúci kupuje do svojho výlučného vlastníctva predmet prevodu - nehnuteľnosti v obci Veselé, k. ú. Veselé zapísané na LV 394 vedenom Okresným úradom Piešťany a to:

Parcela registra C č. 338/6 – zastavaná plocha a nádvorie o výmere 390 m²,

Parcela registra C č. 339/3 – zastavaná plocha a nádvorie o výmere 178 m², za kúpnu cenu stanovenú dohodou vo výške 1,00 € za predmet prevodu.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 18/2022**

Obecné zastupiteľstvo vo Veselom

 Schvaľuje

povolenie udeliť vecné bremeno v prospech spoločnosti Západoslovenská distribučná, a. s., Čulenova 6, 816 47 Bratislava na pozemky v k. ú. Veselé:

|  |  |  |  |  |
| --- | --- | --- | --- | --- |
| Parcelné číslo | Register KN | LV č.  | Výmera v m2 | Druh pozemku |
| 1701/1 | C | 900 | 6571 | Zastavaná plocha a nádvorie |
| 1700/3 | C | 900 | 6339 | Zastavaná plocha a nádvorie |
| 1700/1 | C | 900 | 7399 | Zastavaná plocha a nádvorie |
| 1728/1 | C | 900 | 557 | Zastavaná plocha a nádvorie |

ktorých výlučným vlastníkom je Obec Veselé, pre potreby uloženia elektrických káblov, v rámci projektu Technická vybavenosť na časti p. č. 1229/72 k. ú. Veselé.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 19/2022**

Obecné zastupiteľstvo vo Veselom

1. schvaľuje

zakúpenie traktora Kubota BX261 s príslušenstvom

1. schvaľuje

použitie finančných prostriedkov rezervného fondu na zaplatenie faktúry zazakúpenie traktora Kubota BX261 s príslušenstvom.

1. Schvaľuje

Použitie finančných prostriedkov rezervného fondu na zaplatenie výdavkov na rekonštrukciu a modernizáciu strechy budovy kultúrneho domu s. č. 347.

d) Použitie finančných prostriedkov rezervného fondu na zaplatenie výdavkov na rekonštrukciu a modernizáciu kúpeľní a kuchyne Materskej školy Veselé s. č. 368.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 20/2022**

Obecné zastupiteľstvo vo Veselom

 schvaľuje

vypracovanie projektovej dokumentácie „Revitalizácia centra obce Veselé“ na základe už vypracovanej krajinno-architektonickej štúdie.

Prítomní 5 poslanci

Schválili 5 poslanci

Vo Veselom 9. 6. 2022

Viera Šipková

Starostka obce

Zápisnicu zapísala Daniela Michalčíková

Overovatelia zápisnice:

Svetozár Benedikovič ...................................................

Miloš Adamec ...................................................